સુજલામ સુફલામ જળસંચય અભિયાન અંતર્ગત ભરૂચ જિલ્લામાં ચાલી રહેલા જળસંચયના કામો વેગીલા બન્યાં છે. ભરૂચ તાલુકાના ઉમરા અને કવિઠા ગામોએ મનરેગા યોજના હેઠળ ચાલુ રહેલા તળાવ ઉંડુ કરવાના કામનું સહકાર રાજ્ય મંત્રીશ્રી ઈશ્વરસિંહ પટેલે નિરીક્ષણ કર્યું હતું અને ગ્રામજનો સાથે જરૂરી ચર્ચા કરી જળસંચય અભિયાનની માહિતી પુરી પાડી હતી. તેમણે ગ્રામજનોને ગામ તળાવ ઉંડા થવાથી પશુધનને પીવાના પાણીનો પ્રશ્ન ઉકેલાશે તેમ જણાવી સુજલામ સુફલામ જળ અભિયાનને સફળ બનાવીએ. આ પ્રસંગે કવિઠા ગામે મનરેગા યોજના હેઠળ તળાવનું ઉંડુ કરવાના કામ કરતા શ્રમિક બહેન લલીતાબેન વસાવા અને યોગેશગીરી ગોસ્વામીએ રાજ્ય સરકારના ધ્વારા જળસંચય અભિયાન શરૂ થયું છે જેને કારણે અમોને ઘર આંગણે રોજગારી મળી રહી છે. જેને અમોને આનંદ છે. ઉમરા અને કવિઠા ગામોની મંત્રીશ્...